Bretska kappingarráðið er farið at kanna DFDS. Bretska kappingarráðið, Competition and Markets Authority, er farið at kanna møguliga kappingaravleiðandi sáttmála millum DFDS og P & O Ferries á farleiðini millum Calais og Dover. Sáttmálin varð gjørdur í mai, og endamálið var at stytta bíðitíðina hjá lastbilum á farleiðini. Avtalan varð gjørd, beint áðrenn tey bæði reiðaríini fingu ein nýggjan kappingarneyta, nevniliga Irish Ferries, sum ikki er boðið við í samstarvið. Avtalan við bæði feløgini hevur við sær, at ein lastbilur kann koyra umborð á fyrstu ferjuna, sum leggur at, uttan mun til um viðkomandi hevur ferðaseðil við DFDS ella P & O Ferries. -Okkara fokus er altíð at betra ferjutilboðini til farmakundar. Við hesi nýggju avtaluni, at deila kapasitetin á Dover-Calai, bjóða við skjótari fart yvirum og fjølbroytni, tí hetta minkar um ovurtrýstið á farleiðini og heldur handilin koyrandi, sigur Filip Hermann, leiðari á Kanal-farleiðunum hjá DFDS. Nú er bretska kappingarráðið so farið at kanna málið.